# Rosetta (romsonde)

|  Rosetta  |
| --- |
|  Skisse av romsonden Rosetta underveis mot kometen Tjurjumov-Gerasimenko  Foto: NASA   |
|  COSPAR ID | 2004-006A |
|  Operatør  |  ESA  |
|  Masse  | **Banesonde:** 2 900 kg **Landingsfartøy:** 100 kg  |
|  Oppdrag  |  Gå i bane rundt, og lande på en komet  |
|  Destinasjon  |  67P/Tjurjumov-Gerasimenko  |
|  Oppskytning  |  2. mars 2004  |
|  Oppskytnings­fartøy  |  Ariane 5G+ V-158  |
|  Landing  |
|  Dato  |  12. november 2014  |
|  Banesonde  |
|  Satellitt rundt  |  67P/Tjurjumov-Gerasimenko  |
|  I bane  |  mai 2014 (planlagt)  |
|  Perege  |  200 kilometer (planlagt)  |

Komet (Hale Bopp, ikke 67P/Tjurjumov-Gerasimenko)
**Rosetta** var en romsonde sendt opp av Den europeiske romfartsorganisasjonen (ESA) 2. mars 2004. Den møtte kometen 67P/Tsjurjumov–Gerasimenko 6. august 2014 da den var langt fra solen. Rosetta satte ned landeren Philae 12. november 2014. Rosetta slo følge med kometen idet den nærmet seg solen.

Rosettas hastighet i forhold til kometen var lav, så den behøvde ikke være pansret som de andre kometsondene Giotto og Stardust.

Rosetta var oppkalt etter Rosettastenen, som var med på å avsløre hieroglyffenes hemmeligheter, og Philae er oppkalt etter Fileobelisken, en obelisk fra tempelet i File i Egypt som gjorde det mulig å tyde Rosettastenen. Håpet var at sonden skulle avsløre noen av solsystemets hemmeligheter og hjelpe til å danne et bilde av hvordan solsystemet så ut før planetene ble dannet.

Siden sollyset er svakt i Jupiters avstand fra solen (ca. fem ganger jordens), har alle andre romsonder som befinner seg så langt ute hatt radioisotopgeneratorer framfor solceller. Rosetta var den første romsonde som fikk elektrisitet fra solceller så langt fra solen.

Rosetta skulle opprinnelig ha vært skutt opp til kometen 46P/Wirtanen i januar 2003, med ankomst i 2011, men da løfteraketten Ariane 5G+ ble satt ut av drift i noen måneder, var planetenes stillinger endret, så en annen komet måtte finnes.

30. september 2016 avsluttet Rosetta sitt oppdrag ved å lande på kometen 67P/Tsjurjumov–Gerasimenko i dens Ma'at-region.

## Tidslinje

* 26. februar 2004 – Oppskyting fra Fransk Guyana.
* 4. mars 2005 – Første passering av Jorden.
* 26. februar 2007 – Passering av Mars.
* November 2007 – Andre passering av Jorden.
* 5. september 2008 – Passering av 2867 Šteins (asteroide).
* November 2009 – Tredje passering av Jorden.
* 10. juli 2010 – Passering 21 Lutetia (asteroide).
* 6. august 2014 – Ankomst til 67P/Tjurjumov-Gerasimenko
* 12. november 2014 – Philae lander på 67P/Tjurjumov-Gerasimenko
* November 2014 til desember 2015 – følge kometen rundt solen.
* 30. september 2016 - avsluttet oppdraget ved å lande på 67P/Tjurjumov-Gerasimenko

*Med passering menes tett forbiflyvning uten å gå i kretsløp. Passering av planeter er for å bygge opp hastighet og passering av asteroider er for observasjon*

## Referanser

## Eksterne lenker

* (en) Offisielt nettsted

* (en) Rosetta (spacecraft) – kategori av bilder, video eller lyd på Commons

* (en) Rosetta mission – galleri av bilder, video eller lyd på Commons
 (engelsk)
* ESAs operasjonrom for Rosetta (engelsk)
* Rosetta offisiell blogg (engelsk)
*